— 45 — 
et si disoient : Àdeuine, Jhesu Criz, qui est ce qui te ferit? 
Pense chascuns de uos en son corage se nus hom terriens 
sofrist ia si grant honte qui si bien le poïst amender com fesist 
Damredeus? Car il meismes dist a Pylate : Quides tu, dist il, 
se ie uoloie, ie ne poïsse rouer mon pere qu’il m’enuoiast 
plus de xn légions d’angles qui moi deljueroient de tes mains? 
Mais ensi conuient les escritures acomplir. Cant 1 ce orent 
fait li félon jujer, si l’emmenerent el mont d’Oliuet la u il le 
erucefierent. La siwit il une si dure procession por nos 
pecheors qu’il suât, ce dist li escriture, la suor si angoissouse 
por paour de mort k’ele li coroit de ci en terre ausi com ce 
fuissent gotes de sanc. Et se erucefierent ensemble lui por 
sauietet . 11 . larrons, l’on a la destre et l’autre a la senestre. Li 
uns des l[arrons] disoit a Nostre S[eignor] : Se tu es fiz de Deu, 
por coi ne salues tu et toi et nos? Et cest contraire etplusors 
alti •es disait li lerres a Nostre Sfeignor]. Et li altres qui a sa 
destre pendoit respondoit a son' compaignon : Chaitis, tu ne 
dotes mie Deu et sa uirtut, qui es ens el perilh de mort. Oiez 
del buen larron com buen larenchin il fist qu’il ens en la crois 
pendant emblat le régné [153 r.] del ciel. Il abaisat la uoiz et 
si dist a Nostre S[eignor] : Sire, ramembre toi de moi cant tu 
uenras en ton régné. Nostre S[ire] li respondit par grant 
dochor : En uerite le toi ie [promets] k’ui en cest ior seras 
ensemble moi en paradys. À cest larron doient prendre confort 
tuit li pecheor, ki si tart se repentit ; confort (il) doient il pren¬ 
dre de la merci de Deu aconsiere, mais ne doient mie prendre 
confort de si tart repentir, ne ne doit nus pechier en sperance 
de tart repentir. Car Deus maldit Tome qui pechet en espé¬ 
rance. Li félon juier qui entor Damredeu astoient il tlechie- 
uent lor genos a terre et si disoient par con[t]raire : Deus toi 
sait, rois des guiz! se tu es fiz de Deu, descen de la crois : 
si toi croirons. Se Damredeus uolsist, ii en fust bien descen¬ 
dus, mais il uoloit acomplir l’ueure que ses peres li auoit 
commandée et sel uolt mostrer que cil qui n’aroit perseue- 
Fol. lo3 r. 
1 Manuscrit car. 
